Michael Roberts

Michael Roberts (født 6. desember 1902, død 13. desember 1948), opprinnelig døpt William Edward Roberts, var en engelsk poet, forfatter, litteraturskribent, og radioarbeider, men hadde sitt hovedvirke som lærer.

Liv og virke 
Roberts ble født i Bournemouth som William Edward Roberts og utdannet ved den videregående skolen i Bournemouth. Fra 1920 til 1922 studerte han ved King's College London hvor han tok en BSc i kjemi. Fra 1922 til 1924 studerte han matematikk ved Trinity College ved Universitetet i Cambridge, og det var i løpet av denne tiden han tok fornavnet Michael (etter den russiske lærde Mikhail Lomonosov). I 1925 eller 1926 meldte han seg inn i det britiske kommunistpartiet, men ble utvist før det hadde gått et år.

Fra 1925 til 1931 underviste han ved en videregående skole i Newcastle før han flyttet til London og ble lærer ved Mercers' School i tiden 1931 til 1934. Han dro deretter tilbake til Newcastle. Etter å ha utgitt sin første diktsamling i 1930 begynte han å redigere antologier hvor New Country (1933) ble rost for sitt utvalg av poeter, blant annet W.H. Auden, som var inkludert. I 1945 deltok han i en høyprofilert radioserie, Whither Britain?, sammen med kjente briter som Winston Churchill og Ernest Bevin. I 1935 giftet han seg med Janet Adam Smith, som også skrev om litteratur og redigerte antologier. Som ham var hun også fjellklatrer. De bosatte seg i Fern Avenue, Jesmond i Newcastle upon Tyne hvor de blant annet fikk besøk av W.H. Auden i september 1937. I 1939 dro til Penrith i Cumberland da skolen ble evakuert ditt grunnet krigstrusselen. Der delte de for en tid his med poeten Kathleen Raine.

De fikk fire barn: Andrew Roberts, professor i afrikansk historie ved Universitetet i London, født 1937; Henrietta Dombey, professor i lese- og skrivekyndighet for grunnskoleundervisning ved Universitetet i Brighton, født 1939; Adam Roberts, professor i internasjonale relasjoner ved Universitetet i Oxford, født 1940; og John Roberts, forfatter av energispørsmål og Midtøsten-politikken, født 1947.

The Faber Book of Modern Verse (1936), som han redigerte, er den utgivelsen som han først og fremst huskes for. Han fortsatte med arbeider innen poesi og prosa, og en studie om  T.E. Hulme, som påvirket britisk modernisme. Under den andre verdenskrig, fra 1941 og til 1945, arbeidet han for BBCs europeiske tjeneste. Fra 1945 til 1948 var han rektor ved College of St Mark and St John i Chelsea, London, hvor en av hans kollegaer var biologen Cyril Bibby. Han døde av leukemi i 1948.

Michael og Janet Roberts bygde opp en stor boksamling om fjellklatring, og som sammen med samlingen til Universitetet i Oxfords fjellklatrerklubb har dannet grunnlaget for etableringen i desember 1992 av et eget bibliotek, Oxford Mountaineering Library. Det er ved Radcliffes vitenskapsbibliotek i Parks Road i Oxford. Dets lokalisering er innenfor samme bygning, etasje 3.

Bibliografi

Antologier 
 New Signatures (1932): omfattet følgende W. H. Auden, Julian Bell, C. Day-Lewis, Richard Eberhart, William Empson, John Lehmann, William Plomer, Stephen Spender, A. S. J. Tessimond
 New Country (1933): omfattet følgende W. H. Auden, Richard Goodman, C. Day-Lewis, John Lehmann, Charles Madge, Michael Roberts, Stephen Spender, A. S. J. Tessimond, Rex Warner
 The Faber Book of Modern Verse (1936), Faber & Faber, London.

Egne utgivelser 

 These Our Matins (dikt), Elkin Mathews & Marrot, London, 1930.
 (red.) New Signatures: Poems by Several Hands, Hogarth Press, London, 1932.
 (red.) New Country: Prose and Poetry by the authors of New Signatures, Hogarth Press, London, 1933.
 (red.) Elizabethan Prose, London, Jonathan Cape, 1933.
 (sammen med E.R. Thomas) Newton and the Origin of Colours: A Study of One of the Earliest Examples of Scientific Method, G. Bell, London, 1934.
 Critique of Poetry, Jonathan Cape, London, 1934.
 Poems, Jonathan Cape, London, 1936.
 The Modern Mind, Faber & Faber, London, 1937.
 T.E. Hulme, Faber & Faber, London, 1938.
 Orion Marches (poems), Faber & Faber, London, 1939.
 The Recovery of the West, Faber & Faber, London, 1941.
 (red.) The Faber Book of Comic Verse, Faber & Faber, London, 1942.
 The Estate of Man, Faber & Faber, London, 1951.
 Collected Poems, Faber & Faber, London, 1958.

Referanser

Litteratur 
 Grubb, Frederick (red.) (1980): Michael Roberts: Selected Poems and Prose, Carcanet Press, 1980
 Whitworth, Michael H. (1994): Physics and the Literary Community, 1905-1939, uutgitt Oxford D.Phil. thesis. Inneholder sjekkliste av Roberts' bidrag til tidsskrifter, inkludert hva som ikke er omfattet av Grubbs bibliografi.
 Hines, Samuel (2004): oppslag om Michael Roberts i Oxford Dictionary of National Biography, Oxford University Press; utgave online i oktober 2009.
 Harding, Jason (2002): The Criterion: Cultural Politics and Periodical Networks in Inter-war Britain,  Oxford University Press. Kapittel 8, s. 159–174, «Michael Roberts and Janet Adam Smith: New Signatures».) ISBN 978-0-19-924717-2.

Eksterne lenker 
 Barker, Nicolas (14. september 1999): minneord: «Janet Adam Smith: A Woman of Substance in Literature and Mountaineering», The Guardian, London.
 Miall, Leonard (13. september 1999): minneord: «Janet Adam Smith», The Independent, London

Britiske forfattere
Britiske lyrikere
Personer fra Bournemouth